Agnese Zeltiņa

Agnese Zeltiņa (dzimusi ) ir latviešu teātra, kino un televīzijas aktrise, modele, rotu dizainere, uzņēmēja un bijusī žurnāliste, TV šovu vadītāja.

 Biogrāfija 
A. Zeltiņa ir teātra zinātnieces un kritiķes Gunas Zeltiņas meita. 1989. gadā pabeidza Rīgas 41. vidusskolu un iestājās Jāzepa Vītola Latvijas Valsts Konservatorijā, ko pabeidza 1993. gadā, iegūstot dramatiskā teātra un kino bakalaura grādu. No 1993. līdz 1999. gadam strādāja Dailes teātrī. 1993., 1994. un 1995. gadā par lomām šajā teātrī nominēta kā labākā jaunā aktrise. Kopš 1994. gada uzsākusi arī kino aktrises karjeru. 1998. gadā tika nominēta kino balvai "Lielais Kristaps", kā labākā aktrise par galveno lomu filmā "Likteņdzirnas". Tai pašā gadā saņēma balvu "Mis Elegance" kinoaktieru festivālā "Baltijas Pērle".

1999. gadā pārgāja uz Jauno Rīgas teātri. Par lomu Māras Ķimeles iestudējumā "Jūlijas jaunkundze" saņēma Latvijas Teātra Savienības "Spēlmaņu Nakts" balvu kā 2004. gada labākā aktrise otrā plāna lomā. 2000. gadā uzvarēja Ukrainas skaistumkonkursā sievietēm ar veiksmīgu profesionālo karjeru "Miss Ukraine 2000", iegūstot uzvaru ārzemnieču kategorijā un titulu "Miss Ukraine Open". 2004. gadā pārcēlās uz Maskavu, kur dzīvoja un strādāja 2004. — 2007. gadā. Filmējusies dažādās lomās arī ārpus Latvijas — Krievijā, Ukrainā, Baltkrievijā un Vācijā. Strādājusi arī par modeli. Pēc darba Itālijas TV kanālā QVC (2011—2013) atgriezās Latvijā, kur 2013. gada beigās nodibināja savu rotu zīmolu un uzņēmumu SOULSTONES. Joprojām turpina filmēties, vada pasākumus un piedalās Dailes teātra izrādēs, kur no 2014. līdz 2018. gadam atveidoja Milēdiju izrādē “Milēdija” Džilindžera režijā un Martu Toma Treiņa iestudētajā “Kam no Vilka kundzes bail?”.

 Lomas teātrī 

 Teātra Observatorija 
 Marfa Ignatjevna — F. Dostojevskis “ Mēs “ 2013
 Stella — T. Viljamss “ Ilgu tramvajs “ 2011

 Lomas Jaunajā Rīgas Teātrī 
 Kristīne — A. Strindberga Jūlijas jaunkundze 2004
 Vasilisa — M. Gorkija Dibenā (Tālāk) 2004
 Nastasja Filipovna — V. Sorokina Dostojevsky trip 2003
 Nijo kundze — K. Čerčilas Zelta meitenes 2001
 Fela — J. Ivaskeviča ’’Vilkmuižas jaunkundzes’’ 2000
 Laura — J. Tjattes Brīvais kritiens 2000
 Karīna — V. Kārkliņa Sarkanvīns 2000
 Bebene — R. Blaumaņa Skroderdienas Silmačos 1999
 Sieviete — Stendāla Traktāts par mīlestību 1999
 Sabīne — P. Pētersona Neviena paša vārda 1996
 Āksts — V. Šekspīra ”Karalis Līrs” 1994
 Anna — J. Misimas Marķīze de Sada 1993
 Daiļā dāma — R. M. Koltess Roberto Zuko 1993

 Lomas Latvijas Dailes teātrī 
 Marta — E.Olbija “Kam no Vilka kundzes bail?” 2017
 Milēdija — Ē.Emanulea Šmita “ Milēdija “ 2014
 Endija — R. Harisa Meitenes, jūsu uznāciens! 1999
 Klotilde de Morela — G. de Mopasana Mīlulis 1999
 Sieviete — K.Orfa Mistērijas 1999
 Lolita — A.Brigaderes Lolitas brīnumputns 1998
 Anna — A.Čehova Ķiršudārzs 1998
 Villijas draudzene — F. Lehāra Mana jautrā atraitne 1998
 Karlēna — R. Toma Fredijs 1998
 Malle — G. Repšes Stigma 1997
 Vanda fon Dunajeva — L. fon Zahers Mazohs Venēra kažokādās 1997
 Lusija — B. Brehta Trīsgrašu opera 1997
 Speransa — Dž. Dž. Džilindžera Trīs māsas. Ne Čehovs 1997
 Marija Magdalēna — M. de Helderode Baraba 1997
 Hero — V. Šekspīra Liela brēka, maza vilna 1996
 Sesila de Volanža — S. de Laklo Bīstamie sakari 1996
 Kristīne — R. Blaumaņa Ugunī 1995
 Princese — Korneija Sids 1995
 Annele — R. Harlinga Dzelzs magnolijas 1995
 Zēns — Ferenca Molnāra Pāvilielas zēni 1994
 Džuljeta — V. Šekspīra Romeo un Džuljeta 1994
 Maija — H. Ibsena Kad mēs, mirušie, mostamies 1993
 Marianna Sinklere — Z. Lagerlevas Gesta Berlings 1993
 Putni, zvēri — Z. Lagerlevas Nilsa Holgersona brīnišķīgais ceļojums 1992
 Teātra dienu koncerti 1995. — 1999. gadā

 Filmogrāfija 
 1995 — "Ligzda" — Elīna
 1997 — "Likteņdzirnas" — Agnese
 2007 — "Rūgtais vīns" — Agnese
 2009 — 3 of Us — Laura
 2009 — Mitte Ende August — Gaļina Petrova
 2010 — Valerie — dejotāja
 2015 — Viņas melo labāk — Liāna Strēle

 Ārējās saites 
 Agneses Zeltiņas mājaslapa
 Agnese Zeltiņa filmas.lv
 Agnese Zeltiņa izrades.lv

Kategorija:1971. gadā dzimušie
Kategorija:Rīgā dzimušie
Kategorija:Latviešu teātra aktieri
Kategorija:Latviešu kinoaktieri
Kategorija:Latvijas kinoaktieri
Kategorija:Latvijas fotomodeļi
Kategorija:Krievijas aktieri
Kategorija:Dailes teātra aktieri
Kategorija:Jaunā Rīgas teātra aktieri
Kategorija:Rīgas Jāņa Šteinhauera vidusskolas absolventi
Kategorija:Latvijas Mūzikas akadēmijas absolventi
Kategorija:Spēlmaņu nakts balvu ieguvēji